༈ སྲིད་པ་གསུམ་ན་གྲགས་པ་ཆེར་འབར་བ།། བློ་བཟང་རྒྱལ་བའི་མདོ་སྔགས་རྒྱལ་མཚན་ཆེ།། བཤད་
སྒྲུབ་ཁང་བཟང་རྩེ་མོར་འཛིན་མཁས་(༧ན)པའི།། དྲིན་ཅན་རྩ་བའི་བླ་མར་གསོལ་བ་འདེབས།། ཤིན་ཏུ་དཀོན་
པའི་དལ་འབྱོར་མི་ལུས་འདི།། ཤིན་ཏུ་དོན་ཆེ་མཆོག་ཀྱང་ཚེ་འདིར་འགྲུབ།། དེ་ཕྱིར་འཇམ་མགོན་བློ་བཟང་
གྲགས་པ་ཡི།། བསྟན་ལ་ཚུལ་བཞིན་སློབ་པར་བྱིན་གྱིས་རློབས།། བདག་སོགས་དེང་ནས་ཚེ་རབས་ཐམས་ཅད་
དུ།། རྗེ་བཙུན་བླ་མས་འབྲལ་མེད་རྗེས་བཟུང་སྟེ།། རྣམ་དག་བསླབ་གསུམ་བདུད་རྩིའི་ཆུ་རྒྱུན་གྱིས།། ཡིད་ཀྱི་རིན་
ཆེན་བུམ་བཟང་གང་བར་ཤོག། ཕྱི་མའི་ཚེ་རབས་ཀུན་ཏུ་བསྟན་དང་མཇལ།། མཐོ་རིས་ཡོན་ཏན་བདུན་གྱིས་
ཉེར་མཛེས་པའི།། དལ་འབྱོར་རྟེན་བཟང་རྒྱུན་མར་ཐོབ་པ་ལས།། གཏན་གྱི་བདེ་བ་མྱུར་དུ་ཐོབ་(འཐོབ་)གྱུར་
སྤང་(སྤངས་)རྟོགས་མཐར་ཕྱིན་རྒྱལ་བ་ཞི་ཁྲོ་དང་།། སྐྱོབ་པ་བླ་མེད་འགོག་ལམ་དམ་པའི་ཆོས།། རིགས་
གྲོལ་བརྒྱད་ལྡན་ཐེག་གསུམ་དགེ་འདུན་སྡེ།། མཆོག་གསུམ་དམ་པས་བཀྲ་ཤིས་ཆར་དུ་བསྙིལ(སྙིལ)། །
ཞེས་(ཅེས་)པ་འདི་ཡང་དད་བརྩོན་དང་ལྡན་པ་དཀོན་མཆོག་གྲགས་པས་བསྐུལ་ངོར། ༧ རྒྱལ་མཁན་པོས་སྦྱར་པའོ།